Milet I 3, 143A
Region: Asia Minor — Ionia

[-------------------- εμφανιζο]ντες π[ερι των προτερον υπαρχοντων ταις πολεσιν αμφοτεραις] προς αυτας φιλανθρ[ωπων και] [νυν σελευκεις δια προγονων ο]ικειως χρωμενοι τωι δημ[ωι τωι] [μιλησιων δια την απο του θεου] συγγενειαν τετιμηκασι τον δη[μον και απεσταλκασιν πρεσβε]υτας μηνοδωρον τιμεου αντιγενην [------------------ παυσα]νιου αριστ[ε]αν παυσανιου διονυσιον [εμφανιουντας την αιρεσιν αυτ]ων κατα μερος ην εχουσι προς το πληθος [το μιλησιων και βουλομενοι] τιμαν και τον απολλω τον διδυμη εις ον αναφε[ρουσιν και την αρχη]ν της προς τημ πολιν συγγενειας εψηφισμενοι [εισι πεμπειν θε]ωρους τους συντελεσοντας καθ εκαστον ετος πομπην [και θυσιαν και α]λλας τιμας μετα πασης σπουδης και φιλοτιμιας [οπως ουν] ο δημος φαινηται συναντων προσηκοντως τοις προ[σενηνεγ]μενοις προς τε το θειον ευσεβως και προς τημ πολιν ευ[νοικως κ]αι μεταδιδους αυτοις τωμ παρ αυτωι τιμιων δεδοχθαι μιλησιοις [επη]ινησθαι μεν σελευκεις αιρεσεως ενεκεν και ειναι εν επιμελειαι [πα]ρα τηι βουληι και τωι δημωι δεχεσθαι δε και τας εψηφισμενας [υ]π αυτων τιμας μετ ευνοιας δεδοσθαι δε και πολιτειαν σελευκευσι τοις νεμουσι πατριδα και πολιν σελευκειαν εως εις στεφανηφορον επικρατην και μηνα ταυρεωνα ει δε τινες κατα δογμα του δημου πολιται γεγενηνται μη ενεμον δε την σελευκειων πολιν η εαν τισιν μετα ταυτα δοθηι παρ αυτοις πολιτεια υπαρχειν τουτοις και τημ παρ ημιν πολιτειαν νειμασι προτερον πατριδα και πολιν σελευκειαν ετη δεκα απο της προς το πολιτευμα προσγραφης. οποσοι δ αν αυτων αιρωνται μεθ ημων συμπολιτευεσθαι και μετεχειν ιερων και αρχειων και των λοιπων απαντων ωγ και τοις αλλοις μετεστι μιλησιοις ποιεισθωσαν την απογραφην επι το της βουλης αρχειον αν εκαστον ετος εως της εικαδος του μηνος του ανθεστηριωνος πατροθεν κ[αι] ης αν ωσι φυλης ο δε γραμματευς εισαγγελλετω εις τημ πρωτην εκλησιαν μετα την απογραφην οι δε πρυτανεις επικληρουτωσαν αυτους εφ ας αν ο δημος αποδειξηι φυλας. τους δε προσιοντας προς τημ πολιτειαν τωμ μεν αλλων παραχρημα μετεχειν παντων φυλακην δε και φρουραρχιαν συγκληρουσθαι διελθοντων ετων δεκα αφ εκαστης επικληρωσεως. εαν δε τις πολιτευηται παρα τοδε το ψηφισμα ειναι αυτον υπευθυνον τηι τε εμ μολποις ενστασει και τηι δικηι της ξενιας κατα τους νομους. ινα δε τα δοξαντα τοις δημοις περι της εις αυτους φιλανθρωπιας διαμνημονευηται εις τον αει χρονον αναγραψαι τα ψηφισματα εις στηλην λιθινην και αναθειναι εις το ιερον του απολλωνος του δελφινιου. της δε κατασκευης της στηλης και της αναγραφης των ψηφισματων επιμεληθηναι τους τειχοποιους μετα του αρχιτεκτονος εις δε ταυτα υπηρετησαι τους επι της δημοσιας τραπεζης απο των εις τα τειχοποικα εξειρημ[ε]νων. ινα δε εκαστα γινηται μετα της των θεων ευμενειας τομ μεν προφητη[ν] και τον ταμιαν τον παρεδρευοντα εν τωι ιερωι θυσιας και προσοδους ιερων ποιησασθαι τας νομιζομενας τωι απολλωνι τωι διδυμει τον δε στεφανηφορον μετα των προσεταιρων τωι απολλωνι τωι δελφινιωι επευχομενους συνενεγκειν τα [ε]ψηφισμενα ταις πολεσιν αμφοτεραις. τους δε πρεσβευτας καλεσαι εις το πρυτανειον αποστειλαι δε αυτοις και ξενια της [δε] αποστολης επιμεληθηναι τους πρυτανεις και τους ηιρημενους επι τηι φυλακηι.